Ego Odo dux Burgundie notum facio tam presentibus quam futuris quod Hugo de Arconceio cantor Eduensis assensu et voluntate fratrum suorum domini videlicet Willermi de Monte Sancti Johannis et Pontii domini de Charne dedit invadimonium fratribus Cisterciensibus pro L libris Proviniensium pasturas de Arconceio et de potestate eiusdem ville scilicet pasturas de Huilleio. Pasturas de Juilleio Leschanaus. Pasturas de Cummaisi et usagia nemorum et aquarum ad usus pastorum et peccorum suorum et liberum transitum per serreiam que est inter Arconceium et Huilleium. Et si ipsi fratres vel peccora eorum dampnum alicui intulerint non aliud ab eis requiretur quam ut sine lege et qualibet exactione dampnum illatum restituant. Has quidem pasturas alia peccora non intrabunt nisi Cisterciensium exceptis peccoribus predictarum villarum que usagia sua habent in ipsis pasturis. Quam diu vero Cistercienses hanc wageriam tenuerint maior de Anceio singulis annis habebit ab ipsis fratribus pro una cappa quinque solidos Divionensium. Habebunt autem annuatim quam diu hec conventio duraverit singulos caseos isti quorum nomina subscripta sunt. Scilicet Hugo caseum unum. Sororia eius caseum unum. Mater Hugonis caseum unum. Willermus caseum unum. Hunbertus de Roia caseum unum. Maior de Huilleii caseum unum. Et sciendum quod ista wageria non poterit redimi nisi de marcio in marcium. Et si moneta Proviniensis quando ista wageria redimetur deciderit a penso vel lege marcha boni argenti solvetur pro XLVII solidis. Huius autem conventionis ad peticionem [suprascripti] Hugonis fideles responsores me et meos constitui hoc modo ut si ipse cantor vel aliqui suorum hanc conventionem violare accemptaverunt nos faciemus eos tenere et firmiter observare. Huius rei testes sunt : domnus Nicholaus abbas Firmitatis, Audo prior Cistercii, Pontius cellerarius, Guido de Duabus Piris, Henricus de Aceaus et Milo monachi Cistercii, Cristianus magister pastorum, Odo de Aucent conversi Cistercii, Petrus Luketa de Ysora, Ingerannus prepositus de Bargis. Actum est hoc anno Incarnationis Dominice millesimo ducentesimo.